## Uredba o izmjenama i dopunama Zakona o lovu

### NN 44/1998 (31.3.1998.), Uredba o izmjenama i dopunama Zakona o lovu

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Hrvatskoga
državnoga sabora ("Narodne novine", broj 104/97), Vlada Republike Hrvatske
je na sjednici održanoj 26. ožujka 1998. godine donijela

## **UREDBU**

### **O IZMJENAMA I DOPUNAMA ZAKONA O LOVU**

Članak 1.

U Zakonu o lovu ("Narodne novine", broj 10/94) u članku 3. stavku 3.
riječi: "Ministarstva graditeljstva i zaštite okoliša" zamjenjuju se riječima:
"Državne uprave za zaštitu prirode i okoliša".

Članak 2.

U članku 22. iza stavka 2. dodaje se novi stavak 3. koji glasi:

"(3) Iznimno od stavka 2. ovoga članka u slučajevima kada nema lovnogospodarske
osnove početni iznos naknade za koncesiju prava lova određuje se u visini
vrijednosti 50% odstrela divljači planiranog prema broju divljači iz akta
o ustanovljenju, obračunate po tržnim cijenama".

Članak 3.

U članku 27. iza stavka 4. dodaje se novi stavak 5. koji glasi:

"(5) Iznimno od stavka 4. ovoga članka u slučajevima kada nema lovnogospodarske
osnove početna cijena lovozakupnine određuje se u visini vrijednosti 50%
odstrela divljači planiranog prema broju divljači iz akta o ustanovljenju
lovišta, obračunate po tržnim cijenama."

Dosadašnji stavci 5., 6. i 7. postaju stavci 6., 7. i 8.

Članak 4.

U članku 38. stavku 2. riječi "27. stavka 1., 3., 4. i 5." zamjenjuju
se riječima "27. stavka 3., 4. i 5.".

Članak 5.

U članku 42. stavku 2. riječi "ustanovljenja lovišta" zamjenjuju se
riječima "donošenja odluke o izboru ovlaštenika prava lova".

Članak 6.

U članku 43. iza stavka 2. dodaje se novi stavak 3. koji glasi:

"(3) Iznimno od stavka 2. ovoga članka za uzgajalište divljači u vlasništvu
države odgovarajuće se primjenjuju odredbe članka 42. stavka 2. ovoga Zakona."

Članak 7.

U članku 49. riječi: "Ministarstva graditeljstva i zaštite okoliša"
zamjenjuju se riječima "Državne uprave za zaštitu prirode i okoliša".

Članak 8.

U članku 56. stavak 2. mijenja se i glasi:

"(2) Poslove stručne službe za provedbu lovnogospodarske osnove može
obavljati osoba s najmanje srednjom stručnom spremom šumarskoga, veterinarskoga
ili stočarskog smjera."

Stavak 3. mijenja se i glasi:

"(3) Lovočuvarsku službu obavlja lovočuvar."

Članak 9.

U članku 58. stavku 4. riječi: "Ministarstva graditeljstva i zaštite
okoliša" zamjenjuju se riječima: "Državne uprave za zaštitu prirode i okoliša".

Članak 10.

U članku 63. stavku 1. točka 9. iza riječi "lisice" dodaju se riječi
", kuna i tvora".

U stavku 3. ispred riječi "puha" stavljaju se riječi "Lisicu, tvora,".

U stavku 6. riječi: "Ministarstva graditeljstva i zaštite okoliša" zamjenjuju
se riječima: "Državne uprave za zaštitu prirode i okoliša".

Članak 11.

U članku 103. stavak 1. mijenja se i glasi:

"(1) Ugovori o davanju lovišta na gospodarenje sklopljeni na temelju
Zakona o lovstvu (Narodne novine, br. 32/73, 8/76, 25/76 i 26/93), osim
odredaba koje uređuju visinu lovozakupnine, bez obzira na rok njihovog
važenja, ostaju na snazi do sklapanja novih ugovora, prema odredbama ovoga
Zakona."

Iza stavka 2. dodaje se novi stavak 3. koji glasi:

"(3) Lovozakupnina iz stavka 1. ovoga članka određuje se u visini vrijednosti
50% odstrela divljači koji je moguće ostvariti u lovnoj godini za koju
se plaća lovozakupnina, obračunate po tržnim cijenama."

Članak 12.

Nadležni uredi obvezni su predložiti Ministarstvu poljoprivrede i šumarstva
programe zaštite divljači na površinama zemljišta izvan lovišta do 31.
prosinca 1998. godine.

Programe zaštite divljači iz stavka 1. ovoga članka donijet će ministar
do 31. prosinca 1999. godine.

Članak 13.

Propise za koje je po Zakonu o lovu ovlašten, ministar poljoprivrede
i šumarstva će donijeti do 31. prosinca 1998. godine.

Članak 14.

Danom primjene ove Uredbe prestaje važiti Uredba o izmjenama i dopunama
Zakona o lovu ("Narodne novine", broj 33/97).

Članak 15.

Ova Uredba stupa na snagu danom objave u "Narodnim novinama", a primjenjuje
se od 1. travnja 1998. godine.

Klasa: 323-02/94-01/05
Urbroj: 5030116-98-2
Zagreb, 26. ožujka 1998.

Predsjednik
**mr. Zlatko Mateša,** v. r.

Uredba, NN 44/1998-532